Stress af i Ribe i ferien | Danhostel Ribe
Stress af i Ribe i ferien
Stress af i Ribe
Hvorfor sidde i bilen og køre sydpå med lange bilkøer og ulidelig varme, når man kan stresse af og nyde tilværelsen i Danmark?
Hvorfor er Ribe ideel til afstresning?
Først og fremmest fordi byen er autentisk. En gåtur blandt de gamle huse, smalle gader og toppede brosten giver ro i sindet. Man sætter automatisk farten ned for at nyde alle sanseindtrykkene. F.eks.
• De flotte døre, stokroserne og blomsterkrukkerne som ripenserne sætter
uden for døren for at glæde sig selv og andre.
• Vandet, der klukker i de mange åer i byen, og som har givet Ribe tilnavnet
• Gedernes brægen, ændernes rappen, frøernes kvækken, rørdrummens
kalden, suset fra stæreflokkens vinger (sort sol), vinden i træerne – alt
efter hvilken af byens parker man besøger og på hvilken årstid.
• Lyset, der spiller så smukt i Carl Henning Pedersens flotte glasmosaikker i
• Domkirkeklokken, der bryder stilheden med tonerne til Dronning Dagmar ligger udi i Ribe syg og Brorsons: Den yndigste rose
• Vægteren, der med sin lygte i hånden, synger ripenserne til ro, når solen er gået ned
• Det store udsyn over Ribemarsken og Vadehavet (Nationalpark Vadehavet) – over 30 km. i klart vejr fra Ribe Domkirkes tårn –
når man har kæmpet og pustet sig op ad de 248 trin til toppen
• Smagsløgene kan tilfredsstilles i én af de mange caféer med borde ved åen, i gårde og på gågaden
Bliver man træt, kan man sætte sig på én af de mange bænke – i byen, i parkerne og ved åerne – og nyde indtrykkene og filosofere lidt over tilværelsen. Bænkene kan dog meget vel være optaget af ripenserne selv, der sidder der og følger med i gadens liv eller "klarer verdenssituationen".
Ripensere på bænk
Jo, stressede arbejdsmennesker kunne have gavn af sådan en tur.
Vi andre nyder det hele dagligt. Også i vores arbejde, for Danhostel Ribe ligger midt i det hele med Ribes mest fotograferede udsigt til Ribe Domkirke, Ribe Å, Skibbroen – og alligevel også med Hovedengen (Nationalpark Vadehavet) uden for døren.
Og det bedste af det hele.
Vi behøver ingen forskere til at fortælle os, at alle disse dejlige indtryk har stor betydning for menneskers velvære, vi kan nemlig mærke det på os selv og på vores gæster .
BrorsonCarl Henning Pedersendanhostel ribeDen yndigste roseDronning DagmarferieRibeRibe DomkirkeRibemarskenRibes vægterripenserrørdrumsommerferiesort solstressstress afvadehavetvandrehjemVenedig
Previous PostNew Scandinavian Cooking and Claus Meyer in Ribe, Denmark 2010Next PostQueen Margrethe II of Denmark and Prince Henrik of Denmark visit Ribe